Liturgikus események, programok

**A hét ünnepei:**

**Hétfő:** Szent X. Piusz pápa

**Kedd**: Szűz Mária királynő

**Szerda**: Limai Szent Róza szűz

**Csütörtök**: Szent Bertalan apostol

**Péntek:** Kalazanti Szent József / Szent Lajos király

**Eseménynaptár**

09.03. vasárnap Veni Sancte – Tanévnyitó Szentmise

09.05. kedd 10.00 Baba-mama Kör

09.07. Első csütörtök – szentségimádás

09.08. péntek Kisboldogasszony – templomunk szentelési évfordulója

**Szentmisék, liturgikus templomi események**

**Vasárnap:** 10.00 + Ilona és István

**Hétfő:** 7.00 Julianna gyógyulásáért

**Kedd**: 18.30 **nem lesz szentmise**

**Szerda:**  7.00 **nem lesz szentmise**

**Csütörtök:** 18.30 + Szülők, nagyszülők, rokonok

**Péntek**: 18.30 + Lajosok

**Szombat:**  18.30 + Lajos, Márton, Lajos

**Temetések**: 08.21. 13.30 Rákospalota / Hegedűs Ágoston

Hirdetések

A templombővítésre 08.17-ig **4.857.000,- Ft** érkezett.

**Hálásan köszönöm az eddigi nagylelkű adományokat!**

Kérem a hívek további segítséget!

Jó lenne olyanokat találnunk, akik szívesen támogatják - akár havi rendszerességgel - az építkezést!

+++++

**Kedden és szerdán templomunkban nem lesz szentmise!**

+++++

Szeptember 5-től újra indul plébániánkon a **Baba-mama Kör**. Szeretettel várunk minden kismamát, gyermekével otthon lévő édesanyát **keddenként 10 órától** a hittan teremben!

+++++

Szeptembertől újra indulnak a felnőtteknek szóló programjaink. Figyeljük a hirdetéseket!

Gondolatok a mai naphoz

**Kősziklára építsünk országot és életet**

Szent István király ünnepén a sziklára épített ház képét tárja elénk az evangélium. A példázat felveti a kérdést, hogy mi életemnek az alapja. Szeretnénk arra törekedni, hogy Isten Igéje, amelyet napról napra olvashatunk, minden szentmisében hallgatunk, gyökeret verjen lelkünkben, szárba szökkenjen, és alakítsa életünket.

Mi segít ebben? A napi elcsendesülés, imádság, a rendszeres szentségekhez járulás, a szentmisén való részvétel. Ezt egyéni életünkben megtehetjük. De tapasztaljuk, hogy mennyi a lehúzó erő, hogy egyedül nagyon nehezen megy. Éppen ezért szükséges a *közösség* számunkra. Már az apostolok is közösségbe gyűjtötték a hívő népet. A plébánia, mint területi egység, alkalmas arra, hogy mindenki könnyen rátaláljon közösségére. Persze minden közösségben, hogy élő maradhasson, szükség van arra, hogy ki-ki megtalálja saját feladatát. Ugyanakkor egy sok száz fős plébánia nehezen válik önmagában közösséggé. Ezért formálódik benne sokféle kisebb közösség. Ezek együttműködése, egymást kiegészítő tevékenysége teszi élővé a plébánia közösségét.

Mi az én feladatom a plébánia közösségében? Miben tudok szolgálatára lenni a többieknek? Érdemes ma különösen elgondolkodni ezeken a kérdéseken!

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Évközi 20. vasárnap 2023. augusztus 20.

Szent István Király Templombúcsú

A képen vázlat, rajz, Vonalas grafika, illusztráció látható

Automatikusan generált leírás

Boldog a nemzet, amelynek Istene az Úr, a nép, amelyet örökségül választott. (Zsolt 83,10-11)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap:* 8.45; 10.00; 18.30

*hétköznap*: hétfő, szerda 7.00,

kedd, csütörtök, péntek, szombat 18.30

Irodai ügyelet: hétfő – szerda – péntek: 16.00-17.30

kedd – csütörtök: 9.00-12.00

Olvasmány: Péld 4, 10-15.18-27

Az igaz ember útja olyan, mint a hajnal pirkadása.

Szentlecke: Ef 4, 17-24

Újuljatok meg lélekben és érzéseitekben.

Evangélium: Mt 7, 24-29

Aki hallgatja szavamat és tettekre váltja, sziklára építi házát.